Mary Jane Alvero

Si **Mary Jane Alvero-Al Mahdi** (namundag kan Abril 29, 1970) sarong CEO kan Geoscience Testing Laboratory. Dakul na siyang nagibo na mga pag-eksamin sa kaligtasan sa mga materyales sa konstruksyon, kakanon, tubig, asin aire sa bilog na United Arab Emirates. An nagkapira sa saiyang mga nahaman na mga gibo iyo an mga mega-proyekto arog kan Downtown Burj Dubai.

## Amay na buhay asin edukasyon
Si Mary Jane Alvero-Al Mahdi namundag sa Makati, Filipinas kan Abril 29, 1970. Siya namundag ki Renato Alvero asin Martha Alvero, kaiba an apat pang aki. An saiyang ama an nagsuporta sa pamilya bilang sarong mapangganang negosyante, sagkod na siya nagpoon na magkaigwa nin emphysema. An saiyang ama dai na kayang susteniran an negosyo asin nagdanay na nakahigda, na binabayaan an saiyang ina na responsable sa pag-ataman sa mga aki mantang kasabay kaini nagtatrabaho nin maigot tanganing mamantenir an pinansiyal na estabilidad kan pamilya. Si Alvero-Al Mahdi nagkontribwir sa paagi nin pagtrabaho nin part-time asin kasabay kaini nagkua nin degree sa chemical engineering sa Adamson University. Naggradwar siya asin nag-ako kan saiyang Bachelor of Science sa Chemical Engineering kan 1991.. Pagkatapos maggradwar, nagkua siya kan Chemical Engineer Licensure Exam asin nakapasar. Nagtrabaho siya sa irarom kan sarong kumpanya sa Manila bago niya inako an alok na trabaho sa Dubai.

## Propesyonal na karera
Si Alvero-Al Mahdi nagpoon kan saiyang karera sa enot sa Manila bilang sarong trainee kan Department of Environment and Natural Resources]]. Nagtabang siya sa pagbuhay liwat kan sarong biyolohikong gadan na salog na inaapod na Pasig. Pakalihis nin anom na bulan na pagtapos kan saiyang trabaho sa Pasig, nagtrabaho siya sa Galadari Hoshiery Mills, sarong pabrika nin tela sa United Arabic Emirates bilang sarong kontrol sa kalidad na inhenyero kan 1992. Dai nahaloy nahiling kan saiyang mga among na siya sobrang kwalipikado para sa trabaho asin dai nahaloy siya nag-promote gikan sa Galadari Hoshiery Mills pasiring sa Al Futtaim Wimpey Laboratories. Nagtrabaho siya sagkod sa mas halangkaw na posisyon arog kan, kimiko sagkod inhinyero sibil sagkod Pamayong Kemiko. Pagkatapos magtrabaho para sa Al Futtaim Wimpey Laboratories sa laog nin anom na taon, siya pig-scout kan Geoscience Testing Laboratories tanganing magin sarong Opisyal na Pagsisiguro kan Kalidad. Kapareho kan saiyang karera sa Al Futtaim Wimpey Laboratories, nag-itaas siya sa nagkapirang promosyon sagkod sa posisyon na CEO kan Geoscience Testing Laboratory kan 2003.

## Mga Nahimo
Sa laog nin mga taon, si Alvero-Al Mahdi namidbid sa manlaen-laen na premyo gikan sa parehong Filipinas; siring man, an UAE.

* Adamson University Most Outstanding Alumna 2008 (Dubai Chapter)
* Emirates Businesswoman Awardee Professional Category 2008 (UAE)
* Adamson University Most Outstanding Alumna 2009
* Woman of Substance 2009 Honoree
* Professional Regulation Commission Most Distinguished Chemical Engineer 2009
* Kuwentong Diyerto "Bida sa Negosyo" Awardee 2009
* Blas F. Ople Awardee 2009
* Bagong Bayani Most Outstanding Employee Awardee 2009
* Most Outstanding Adamsonian Award 2012
* Presidential Award for Filipinos Overseas, Pamana ng Pilipino Award 2012
* Emirates Woman, Woman of the Year Award, Visionary Category 2013
* "100 Most Influential Filipina Around the World, Thought and Innovation Leaders Category 2013
* Gr8t Women Awards in the Middle East, Special Mention in the Field of Geoscience 2014

## Mga toltolan